b'\n_START_ARTICLE_\nHipotiroidizem\n_START_SECTION_\nMiksedemska koma\n_START_PARAGRAPH_\nMiksedemska koma je redek, vendar \xc5\xbeivljenjsko ogro\xc5\xbeajo\xc4\x8de stanje skrajnega hipotiroidizma. Pojavlja se lahko pri bolnikih s poznano diagnozo hipotiroidizma ob nastopu drugih bolezni ali pa kot prva prezentacija hipotiroidizma. Za bolezen so zna\xc4\x8dilni zelo nizka telesna temperatura brez drgetanja, zmedenost, upo\xc4\x8dasnjen sr\xc4\x8dni utrip in zni\xc5\xbeana raven dihanja. Lahko tudi pride do fizi\xc4\x8dnih znakov, ki ka\xc5\xbeejo na hipotiroidizem, kot so ko\xc5\xbene spremembe ali pove\xc4\x8dan jezik.\n_START_SECTION_\nNose\xc4\x8dnost\n_START_PARAGRAPH_\nTudi blago ali subklini\xc4\x8dno obliko hipotiroidizma so povezali z zmanj\xc5\xa1ano plodnostjo in pove\xc4\x8danim tveganjem za splav. Hipotiroidizem v zgodnji nose\xc4\x8dnosti, \xc4\x8deprav z omejenimi simptomi ali brez njih, lahko pove\xc4\x8da tveganje za preeklampsijo, umsko manjrazvitost pri otroku in smrt novorojen\xc4\x8dka.  Hipotiroidizem se pojavlja pri 0,3\xe2\x80\x930,5\xc2\xa0% nose\xc4\x8dnic. Subklini\xc4\x8dni hipotiroidizem med nose\xc4\x8dnostjo so povezali tudi z nose\xc4\x8dnostno sladkorno boleznijo in rojstvom otroka pred 37 tedni nose\xc4\x8dnosti.\n_START_SECTION_\nOtroci\n_START_PARAGRAPH_\nNovorojenci s hipotiroidizmom imajo lahko normalno porodno te\xc5\xbeo in vi\xc5\xa1ino (\xc4\x8deprav je lahko glava ve\xc4\x8dja od pri\xc4\x8dakovane in velika me\xc4\x8dava je lahko da odprta).  Pojavljajo se lahko zaspanost, zmanj\xc5\xa1an tonus mi\xc5\xa1ic, hripav jok, te\xc5\xbeave pri hranjenju, zaprtje, pove\xc4\x8dan jezik, popkovna kila, suha ko\xc5\xbea, zni\xc5\xbeana telesna temperatura in zlatenica.  Gol\xc5\xa1a je redka, lahko pa se pri otrocih s \xc5\xa1\xc4\x8ditnico, ki ne proizvaja delujo\xc4\x8dega \xc5\xa1\xc4\x8ditni\xc4\x8dnega hormona, pojavi kasneje. Gol\xc5\xa1a se lahko razvije tudi pri otrocih, ki odra\xc5\xa1\xc4\x8dajo na obmo\xc4\x8djih s pomanjkanjem joda.  Normalna rast in razvoj sta lahko zavrta in \xc4\x8de dojen\xc4\x8dkov ne zdravijo, lahko pride do umske manjrazvitosti (v huj\xc5\xa1ih primerih se lahko inteligen\xc4\x8dni koli\xc4\x8dnik zni\xc5\xbea za 6 do 15 to\xc4\x8dk). Druge te\xc5\xbeave so med drugim: motnje grobih in finih motori\xc4\x8dnih sposobnosti ter koordinacije, zmanj\xc5\xa1an mi\xc5\xa1i\xc4\x8dni tonus, \xc5\xa1kiljenje, zmanj\xc5\xa1ane pozornosti in kasnenje pri govoru. Zobitev lahko kasni. _NEWLINE_Pri starej\xc5\xa1ih otrocih in mladostnikih simptomi hipotiroidizma vklju\xc4\x8dujejo utrujenost, ob\xc4\x8dutljivost za mraz, zaspanost, \xc5\xa1ibkost mi\xc5\xa1ic, zaprtje, zavrta rast, prekomerna telesna te\xc5\xbea glede na vi\xc5\xa1ino, bledica, groba in debela ko\xc5\xbee, pove\xc4\x8dana pora\xc5\xa1\xc4\x8denost, neredna menstruacija pri dekletih in zapoznela puberteta. Bolezenski znaki med drugim zajemajo zakasnelo relaksacijo ahilovega refleksa in upo\xc4\x8dasnjen sr\xc4\x8dni utrip. Gol\xc5\xa1a se lahko pojavi zaradi pove\xc4\x8danja celotne \xc5\xa1\xc4\x8ditnice; lahko pa je pove\xc4\x8dan le njen del in lahko je vozli\xc4\x8dast.\n_START_SECTION_\nPatofiziologija\n_START_PARAGRAPH_\n\xc5\xa0tevilna tkiva v telesu potrebujejo \xc5\xa1\xc4\x8ditni\xc4\x8dni hormon za normalno delovanje. Zdrava \xc5\xa1\xc4\x8ditnica prete\xc5\xbeno izlo\xc4\x8da tiroksin (T\xe2\x82\x84), ki se v drugih organih pretvori v trijodotironin (T\xe2\x82\x83). Pretvorba poteka s pomo\xc4\x8djo encima jodotironin dejodaza, ki je odvisen od selena. Trijodotironin se ve\xc5\xbee na receptor \xc5\xa1\xc4\x8ditni\xc4\x8dnega hormona v celi\xc4\x8dnem jedru, kjer stimulira aktiviranje dolo\xc4\x8denih genov in s tem proizvodnjo specifi\xc4\x8dnih beljakovin.  Poleg tega se hormon ve\xc5\xbee na integrin \xce\xb1v\xce\xb23 na celi\xc4\x8dni membrani, s \xc4\x8dimer spodbuja  [[Na\xe2\x81\xba/H\xe2\x81\xba-izmenjevalec]] in procese, kot sta nastanek krvnih \xc5\xbeil in celi\xc4\x8dna rast.  V krvi je \xc5\xa1\xc4\x8ditni\xc4\x8dni hormona skoraj v celoti (99,97%) vezan na plazemske beljakovine, kot so tiroksin ve\xc5\xbeo\xc4\x8di globulini; biolo\xc5\xa1ko aktiven je samo prost nevezan \xc5\xa1\xc4\x8ditni\xc4\x8dni hormon. _NEWLINE_\xc5\xa0\xc4\x8ditnica je edini vir \xc5\xa1\xc4\x8ditni\xc4\x8dnega hormona v telesu in za njegovo tvorbo sta potrebna jod in aminokislina tirozin. Jod v krvnem obtoku \xc5\xbeleza zajame in ga vgradi v molekulo tiroglobulina. Sintezo usmerja \xc5\xa1\xc4\x8ditnico spodbujajo\xc4\x8di hormon (TSH, tirotropin), ki ga izlo\xc4\x8da mo\xc5\xbeganski privesek. \xc4\x8ce joda ali TSH ni dovolj, lahko pride do zmanj\xc5\xa1ane proizvodnje \xc5\xa1\xc4\x8ditni\xc4\x8dnih hormonov. _NEWLINE_Os hipotalamus-hipofiza-\xc5\xa1\xc4\x8ditnica igra klju\xc4\x8dno vlogo pri uravnavanju ustreznih ravni \xc5\xa1\xc4\x8ditni\xc4\x8dnih hormonov. Proizvodnjo TSH v hipofizi stimulira po drugi strani  tirotropin spro\xc5\xa1\xc4\x8dajo\xc4\x8di hormon (TRH), ki se spro\xc5\xa1\xc4\x8da iz hipotalamusa. Tiroksin zni\xc5\xbeuje proizvodnjo TSH in TRH preko negativne povratne zanke. \xc4\x8ce ni dovolj TRH, kar se zgodi redko, lahko pride do pomanjkanja TSH in posledi\xc4\x8dne nezadostne proizvodnje \xc5\xa1\xc4\x8ditni\xc4\x8dnega hormona. _NEWLINE_Nose\xc4\x8dnost povzro\xc4\x8di izrazite spremembe v hormonski fiziologiji \xc5\xa1\xc4\x8ditnice. \xc5\xbdleza se pove\xc4\x8da za  10%, proizvodnja tiroksina pa za 50%, zato potrebe po jodu porastejo. Mnoge \xc5\xbeenske imajo normalno delujo\xc4\x8do \xc5\xa1\xc4\x8ditnico, vendar ka\xc5\xbeejo imunolo\xc5\xa1ke znake (prisotnost avtoprotiteles) avtoimunosti v \xc5\xa1\xc4\x8ditnici ali pomanjkanje joda, kar vodi do hipotiroidizma pred porodom ali po njem.\n_START_SECTION_\nO\xc4\x8ditna oblika\n_START_PARAGRAPH_\nZa o\xc4\x8ditni primarni hipotiroidizem so zna\xc4\x8dilne visoke vrednosti TSH in nizke vrednosti T\xe2\x82\x84 in T\xe2\x82\x83 . O\xc4\x8ditni hipotiroidizem se lahko diagnosticira tudi pri osebah, ki imajo TSH ob ve\xc4\x8d prilo\xc5\xbenostih nad  5mIU / L, ki ka\xc5\xbeejo ustrezne simptome, in le mejno nizko raven T\xe2\x82\x84.  Lahko se diagnosticira tudi pri pacientih s TSH nad 10 mIU/L.\n_START_SECTION_\nPodklini\xc4\x8dna oblika\n_START_PARAGRAPH_\nPodklini\xc4\x8den hipotiroidizem je bla\xc5\xbeja oblika obolenja, zna\xc4\x8dilna zanjo je povi\xc5\xa1ana raven serumskega TSH, pri \xc4\x8demer je raven prostega tiroksina v serumu normalna.   To bla\xc5\xbejo obliko hipotiroidizma najpogosteje povzro\xc4\x8da je Hashimotov tiroiditis.  Pri odraslih velja diagnoza pri vrednostih TSH nad 5 mIU/L in pod 10 mi.e./L.  Slika podklini\xc4\x8dnega hipotiroidizma je spremenljiva in klasi\xc4\x8dnih znakov in simptomom hipotiroidizma lahko da ni videti.  Del ljudi s podklini\xc4\x8dnim hipotiroidizmom razvije o\xc4\x8ditno obliko hipotiroidizma. Za osebe, pri katerih je zaznati protitelesa proti peroksidazi \xc5\xa1\xc4\x8ditnice (TPO), se to zgodi pri 4,3\xc2\xa0%, pri osebah brez dokazljivih protiteles pa 2,6\xc2\xa0%.  Osebe s podklini\xc4\x8dnim hipotiroidizmom in zaznavnimi protitelesi anti-TPO, ki ne potrebujejo zdravljenja, morajo pogosteje testirati delovanje \xc5\xa1\xc4\x8ditnice  (npr enkrat letno), v primerjavi s tistimi, ki protiteles nimajo.\n_START_SECTION_\nNose\xc4\x8dnost\n_START_PARAGRAPH_\nMed nose\xc4\x8dnostjo, mora \xc5\xa1\xc4\x8ditnica tvoriti polovico ve\xc4\x8d \xc5\xa1\xc4\x8ditni\xc4\x8dnega hormona, da ga zagotovi v zadostni meri za razvijajo\xc4\x8di se plod in za njegovo mater.   V nose\xc4\x8dnosti je koncentracija prostega tiroksina lahko ni\xc5\xbeja od pri\xc4\x8dakovane, ker se pove\xc4\x8da vezava na tiroxin binding globulin globuilin TBG in zni\xc5\xbea vezanje na albumin. Za \xc4\x8das nose\xc4\x8dnosti jih je treba ali prirediti,   ali pa za diagnoo namesto njih uporabiti celotno raven tiroksina.  Vrednosti TSH so lahko tudi ni\xc5\xbeje kot normalno (predvsem v prvem trimese\xc4\x8dju) in normalno obmo\xc4\x8dje je za \xc4\x8das nose\xc4\x8dnosti treba prilagoditi.  _NEWLINE_V nose\xc4\x8dnosti se podklini\xc4\x8den hipotiroidizem definira kot TSH med 2,5 in 10 mIU / l z normalno ravnjo tiroksina; bolnice z TSH nad 10 mIU / l imajo o\xc4\x8ditno obliko bolezni, \xc4\x8detudi je nivo tiroksina normalen.  Protitelesa proti TPO so lahko pomembna pri odlo\xc4\x8danju o zdravljenju, in jih je zato pri \xc5\xbeenskah s patolo\xc5\xa1kimi izvidi preiskav delovanja \xc5\xa1\xc4\x8ditnice treba dolo\xc4\x8diti. _NEWLINE_Dolo\xc4\x8danje protiteles TPO se lahko \xc5\xa1teje kot del ocene, kadar gre za ponavljajo\xc4\x8di se spontani splav; subtilna disfunkcija je lahko povezana z izgubo otroka,  na splo\xc5\xa1no pa se tega ne svetuje  in prisotnost protiteles \xc5\xa1\xc4\x8ditnice lahko da ne more predvideti bodo\xc4\x8dega izida.\n_START_SECTION_\nPrepre\xc4\x8devanje\n_START_PARAGRAPH_\nHipotiroidizem je mogo\xc4\x8de  prepre\xc4\x8diti, \xc4\x8de se prebivalstvu v pogosto zau\xc5\xbeito hrano dodaja jod. Ta javnozdravstveni ukrep je odpravil endemi\xc4\x8den otro\xc5\xa1ki hipotiroidizem v dr\xc5\xbeavah, kjer je pogosto prihajalo do njega. Poleg spodbujanja k u\xc5\xbeivanju z jodom bogatih \xc5\xbeivil, kot so mleko in ribe so v mnogih dr\xc5\xbeavah z zmernim pomanjkanjem joda uvedli univerzalno jodiranje soli  (USI - universal salt iodization).  Ob aktivni podpori svetovne zdravstvene organizacije  sedaj 130 dr\xc5\xbeav uporablja USI in 70% svetovnega prebivalstva prejema jodirano sol. V nekaterih dr\xc5\xbeavah dodajajo jodirano sol kruhu.  Kljub temu je v nekaterih zahodnih dr\xc5\xbeavah, zaradi poskusov, da se zmanj\xc5\xa1a vnos soli, pri\xc5\xa1lo ponovno do znakov pomanjkanja joda. _NEWLINE_Nose\xc4\x8dnice in doje\xc4\x8de matere, ki potrebujejo 66% ve\xc4\x8d joda dnevno kot pa ne-nose\xc4\x8dnice, morda \xc5\xa1e vedno ne dobivajo dovolj joda.   Svetovna zdravstvena organizacija priporo\xc4\x8da za nose\xc4\x8dnice in doje\xc4\x8de matere dnevni vnos 250\xc2\xa0\xc2\xb5g.  Kot mnoge \xc5\xbeenske do te ravni ne bodo pri\xc5\xa1le zgolj prek prehrane, svetuje [Ameri\xc5\xa1ko zdru\xc5\xbeenje za \xc5\xa1\xc4\x8ditnico, da se dieta dopolnjuje z  150\xc2\xa0\xc2\xb5g oralno.\n_START_SECTION_\nPresejalni pregledi\n_START_PARAGRAPH_\n\xc5\xa0tevilne dr\xc5\xbeave izvajajo [Presejalni pregledi (zdravstvo) |presejalne preglede]] novorojen\xc4\x8dkov, na splo\xc5\xa1no na osnovi TSH. To je v \xc5\xa1tevilnih primerih privedlo do zgodnjega odkritja hipotiroidizma in tako otroka obvarovalo pred razvojnim zaostankom.  V savetovnem merilu gre za najbolj pogosto uporabljen presejalni test pri dojen\xc4\x8dkih.  Test na temelju TSH ugotovi najpogostej\xc5\xa1e vzroke, dodatno testiranje T\xe2\x82\x84 je potrebno, da se odkrijejo redkej\xc5\xa1i osrednji vzroki za neonatalen hipotiroidizem.  \xc4\x8ce je ugotavljanje T\xe2\x82\x84 vklju\xc4\x8deno v test od porodu, bo prepoznalo primere prirojenega hipotiroidizma centralnega izvora pri enem od 16.000 do 160.000 otrok. Glede na to, da imajo ti otroci navadno druge   hormononalne pomanjkljivosti hipofize, lahko pri teh primerih zgodnje odkrivanje prepre\xc4\x8di zaplete. _NEWLINE_\xc5\xa0iroko za\xc4\x8drtan pregled odraslih v splo\xc5\xa1ni populaciji je stvar razprave. Nekatere organizacije (na primer Odbor ZDA za preventivne storitve) so mnenja, da dokazi za rutinsko testiranje ne zado\xc5\xa1\xc4\x8dajo,   spet drugi (kot je ameri\xc5\xa1ko zdru\xc5\xbeenje \xc5\xa1\xc4\x8ditnice) priporo\xc4\x8dajo bodisi testiranje s prekinitvami nad dolo\xc4\x8deno starostjo pri obeh spolih bodisi testiranje samo pri \xc5\xbeenskah.  Ciljno presejanje je lahko smiselno v \xc5\xa1tevilnih primerih, ko je hipotiroidizem pogost: druge avtoimunske bolezni, nedvomna dru\xc5\xbeinska zgodovina bolezni \xc5\xa1\xc4\x8ditnice, osebe, ki so dobivale radioterapijo vratu z jodom ali drugimi radioaktivnimi snovmi, osebe, ki so jim operirali \xc5\xa1\xc4\x8ditnico, pacienti z nenormalnim testom \xc5\xa1\xc4\x8ditnice, osebe s psihiatri\xc4\x8dnimi motnjami, ljudje, ki jemljejo amjodaron ali  litij, in osebe s \xc5\xa1tevilnimi zdravstvenimi te\xc5\xbeavami (na primer nekatera obolenja srca in ko\xc5\xbee).  Letni testi delovanja \xc5\xa1\xc4\x8ditnice se priporo\xc4\x8dajo pri ljudeh z Downovim sindromom, saj je pri njih nevarnost za bolezni \xc5\xa1\xc4\x8ditnice ve\xc4\x8dja.\n_START_SECTION_\nNadome\xc5\xa1\xc4\x8danje hormona\n_START_PARAGRAPH_\nVe\xc4\x8dina ljudi s simptomi hipotiroidizma in potrjenim pomanjkanjem tiroksina se zdravi s sinteti\xc4\x8dno dolgotrajno delujo\xc4\x8do obliko tiroksina, znano kot levotiroksin (L -tiroksin).   Pri mladih in sicer zdravih ljudi z odkritim hipotiroidizmom, je treba nemudoma za\xc4\x8deti s polnim nadomestnim odmerkom (prilagojenim te\xc5\xbei); pri starej\xc5\xa1ih osebah in ljudeh z boleznimi srca se priporo\xc4\x8da ni\xc5\xbeji za\xc4\x8detni odmerek, da ne pride do pretiranega nadome\xc5\xa1\xc4\x8danja in do zapletov.   Ni\xc5\xbeji odmerki lahko zadostujejo pri tistih s subklini\xc4\x8dne hipotiroidizem, medtem ko ljudje s centralnim hipotiroidizmom lahko da potrebujejo odmerke nad povpre\xc4\x8dno ravnjo. _NEWLINE_Prosti tiroksin v krvi in ravni TSH se spremljajo, da se zagotovi ustrezen odmerek. To se stori 4-8 tednov po za\xc4\x8detku zdravljenja ali po spremembi odmerka levotiroksina. Ko se enkrat ustrezen nadomestni odmerek ugotovi, se lahko preskusi ponovijo po 6 mesecih, nato \xc4\x8dez eno leto, \xc4\x8de ne pride do sprememb v simptomih.  Pri ljudeh s centralnim / sekundarnim hipotiroidizmom, TSH ni zanesljiv znak za hormonsko nadome\xc5\xa1\xc4\x8danje in odlo\xc4\x8ditve glede terapije temeljijo predvsem na ravni prostega T\xe2\x82\x84 .   Levotiroksin je najbolje jemati 30-60 minut pred zajtrkom ali \xc5\xa1tiri ure po zau\xc5\xbeitju hrane,  ker nekatere snovi, kot so hrana in kalcij, lahko zavirajo absorpcijo levotiroksina.  Izlo\xc4\x8danja \xc5\xa1\xc4\x8ditni\xc4\x8dnih hormonov iz \xc5\xa1\xc4\x8ditnice neposredno ni mogo\xc4\x8de pove\xc4\x8dati.\n_START_SECTION_\nLiotironin\n_START_PARAGRAPH_\nObstajajo predlogi, da se kot ukrep za bolj\xc5\xa1i nadzor nad simptomi dodaja levotiroksinu sinteti\xc4\x8den T\xe2\x82\x83 (liotironin), vendar \xc5\xa1tudije tega ne podpirajo.    Leta 2007 je britansko zdru\xc5\xbeenje za \xc5\xa1\xc4\x8ditnico objavilo, da terapija s kombinacijo T\xe2\x82\x84 in T\xe2\x82\x83 ka\xc5\xbee vi\xc5\xa1jo stopnjo ne\xc5\xbeelenih u\xc4\x8dinkov, in nima ve\xc4\x8dje koristi kot samo T\xe2\x82\x84 .   Ameri\xc5\xa1ke smernice zaradi pomanjkanja dokazov podobno zavra\xc4\x8dajo kombinirano zdravljenje, priznavajo pa, da se nekateri ljudje po\xc4\x8dutijo bolje, \xc4\x8de prejemajo kombinirano zdravljenje.  Zdravljenje samo z liotironinom ni dovolj preu\xc4\x8deno, da bi bilo mogo\xc4\x8de priporo\xc4\x8diti terapijo na njegovi osnovi; zaradi kraj\xc5\xa1e razpolovne dobe ga je treba sprejeti bolj pogosto. _NEWLINE_Ljudje s hipotiroidizmom, ki se ne po\xc4\x8dutijo dobro, kljub optimalnemu odmerku levotiroksina lahko zahtevajo dodatno zdravljenje z liotironinom. Smernica Evropskega zdru\xc5\xbeenja za \xc5\xa1\xc4\x8ditnico iz leta 2012 priporo\xc4\x8da, da je zaradi kroni\xc4\x8dne narave bolezni potrebna podpora in da je druge vzroke za simptome treba izklju\xc4\x8diti. Dodajanje liotironina je treba obravnavati kot eksperimentalno, sprva samo za poskusno obdobje 3 mesecev, in v dolo\xc4\x8denem razmerju do trenutnega odmerka levotiroksina.  Smernica izrecno meri na pove\xc4\x8dano varnost tega pristopa in proti njegovi vsesplo\xc5\xa1ni uporabi.\n_START_SECTION_\nIzsu\xc5\xa1ena \xc5\xbeivalska \xc5\xa1\xc4\x8ditnica\n_START_PARAGRAPH_\nEkstrakt posu\xc5\xa1ene \xc5\xa1\xc4\x8ditnice je ekstrakt \xc5\xbeivalske \xc5\xa1\xc4\x8ditnice,  najpogosteje pra\xc5\xa1i\xc4\x8dje. Gre za kombinirano terapijo, ki vsebuje oblike T\xe2\x82\x84 in T3.  Prav tako vsebuje kalcitonin (hormon v \xc5\xbeleze \xc5\xa1\xc4\x8ditnice, ki sodeluje pri uravnavanju ravni kalcija), T\xe2\x82\x81 in T\xe2\x82\x82, ki jih v sinteti\xc4\x8dnih hormonskih zdravilih ni najti.  Ta ekstrakt je bil neko\xc4\x8d glavna oblika zdravljenje hipotiroidizma, vendar pa dandanes raziskave njegove uporabe ne podpirajo;   Britanski in ameri\xc5\xa1ki strokovnjaki njegovo uporabo odsvetujejo.\n_START_SECTION_\nPodklini\xc4\x8dna oblika hipotiroidizma\n_START_PARAGRAPH_\nZa koristnost zdravljenja podklini\xc4\x8dnega hipotiroidizem obstaja le malo dokazov, tudi je vpra\xc5\xa1ljivo, ali preve\xc4\x8d intenzivno zdravljenje ne \xc5\xa1kodi bolj kot pa koristi. Nezdravljen podklini\xc4\x8den hipotiroidizem je lahko povezan s skromnim pove\xc4\x8danjem tveganja za koronarne bolezni.  Pregledni \xc4\x8dlanek iz leta 2007 za zamenjavo \xc5\xa1\xc4\x8ditni\xc4\x8dnega hormona ni ugotovil nobene koristi, razen pri "nekaterih parametrih lipidnih profilov in pri delovanju levega prekata".  Med podklini\xc4\x8dnim hipotiroidizem in pove\xc4\x8danim tveganjem za zlom kosti ni povezave. _NEWLINE_Od leta 2008 dalje so ameri\xc5\xa1ki in britanski strokovnjaki istega mnenja, namre\xc4\x8d da na splo\xc5\xa1no ljudje s TSH pod 10 mIU/l ne potrebujejo zdravljenja.    Ameri\xc5\xa1ki smernice priporo\xc4\x8dajo, da se o zdravljenju za\xc4\x8dne misliti, \xc4\x8de je TSH povi\xc5\xa1an, vendar pod 10 mIU / l pri ljudeh s simptomi hipotiroidizma, zaznavnimi protitelesi proti peroksidazi \xc5\xa1\xc4\x8ditnice, zgodovino bolezni srca ali s pove\xc4\x8dano nevarnostjo za bolezni srca.\n_START_SECTION_\nMiksedemska koma\n_START_PARAGRAPH_\nMiksedemska koma ali resna dekompenzacija hipotiroidizma po navadi zahteva sprejetje na oddelek za intenzivno nego, skrben nadzor in zdravljenje anomalij pri dihanju, nadzor temperature, krvnega tlaka in ravni natrija . Lahko da je potrebno mehansko prezra\xc4\x8devanje  kot tudi nadome\xc5\xa1\xc4\x8danje teko\xc4\x8dine,  vazopresorji, previdno ponovno ogrevanje in kortikosteroidi (mo\xc5\xbena je adrenalna insuficienca, do katere lahko pride skupaj s hipotiroidizmom). Previdno popravljanje nizke ravni natrija se lahko dose\xc5\xbee z  hipertoni\xc4\x8dno raztopinbo soli ali z antagonisti za receptorje vazopresina.  Za hitro zdravljenje hipotiroidizma se lahko dajeta levotiroksin ali liotironin   intravenozno, posebno kadar je nivo zavesti tako nizek, da ni ve\xc4\x8d varno zdravila dajati peroralno.\n_START_SECTION_\nNose\xc4\x8dnost\n_START_PARAGRAPH_\nPri \xc5\xbeenskah, pri katerih se ve za   hipotiroidizem med nose\xc4\x8dnostjo, je priporo\xc4\x8dljivo, \xc4\x8de se pozorno spremlja serumska koncentracija TSH. Da koncentracije TSH ostanejo v mejah normale za trimese\xc4\x8dje, je treba uporabiti levotiroksin. Za prvo trimese\xc4\x8dje normalno obmo\xc4\x8dje pod 2,5\xc2\xa0mIU/L , za drugo in tretje trimese\xc4\x8dje pa pod 3,0\xc2\xa0mIU/L .   Zdravljenje mora potekati v skladu z ravnjo celotnega (ne pa prostega) tiroksina ali indeksa za T\xe2\x82\x84. Rezultate je treba razlagati v skladu z ustreznim referen\xc4\x8dnimi razponi za dano obdobje nose\xc4\x8dnosti.  Ko je nose\xc4\x8dnost potrjena, je obi\xc4\x8dajno odmerek levotiroksina treba pove\xc4\x8dati.   _NEWLINE_\xc4\x8cetudi je njih raven TSH normalna, je \xc5\xbeenskam s protitelesi za anti-TPO, ki sku\xc5\xa1ajo zanositi (naravno ali ob pomo\xc4\x8di reproduktivne tehnologije), lahko da potrebno dodajati hormon \xc5\xa1\xc4\x8ditnice. To \xc5\xa1e zlasti velja za \xc5\xbeenske, ki so imele splave ali pa so bile hipotiroidne v preteklosti.  Dopolnilni levotiroksin lahko zmanj\xc5\xa1a tveganje prezgodnjega rojstva in nevarnost splava.  Zaradi nevarnosti, da pride do o\xc4\x8ditnega hipotiroidizma, to priporo\xc4\x8dilo velja \xc5\xa1e posebno pri nose\xc4\x8dnicah s podklini\xc4\x8dnim hipotiroidizmom (pri TSH 2,5-10 \xc2\xa0mIU/L), ki so pozitivne na anti-TPO. \xc4\x8ce pade odlo\xc4\x8ditev za zdravljenje, je priporo\xc4\x8dljivo delovanje \xc5\xa1\xc4\x8ditnice (vsake 4 tedne prvih 20 tednov nose\xc4\x8dnosti) natan\xc4\x8dno spremljati .   \xc4\x8ce oseba ni pozitivna na anti-TPO ni pozitivna, se zdravljenje podklini\xc4\x8dnega hipotiroidizma trenutno ne priporo\xc4\x8da.\n_START_SECTION_\nEpidemiologija\n_START_PARAGRAPH_\nPo ocena trpi po vsem svetu pribli\xc5\xbeno ena milijarda ljudi za pomanjkanjem joda; ni pa znano, kako pogosto zaradi tega pride do hipotiroidizma.  V obse\xc5\xbenih raziskavah na prebivalstvu v zahodnih dr\xc5\xbeavah, ki imajo zadostno mero joda v prehrani, ima 0,3-0,4% prebivalstva o\xc4\x8diten hipotiroidizem. \xc5\xa0e ve\xc4\x8dji dele\xc5\xbe, 4,3-8,5%, ima podklini\xc4\x8den hipotiroidizem.  Med ljudmi s podklini\xc4\x8dnim hipotiroidizmom jih ima 80% raven TSH pod 10\xc2\xa0mIU/l, to je pod pragom za zdravljenje.  Otrokom s podklini\xc4\x8dnim hipotiroidizmom \xc5\xa1\xc4\x8ditnica pogosto za\xc4\x8dne spet normalno delovati \xc5\xa1\xc4\x8ditnice;  majhen dele\xc5\xbe razvija o\xc4\x8diten hipotiroidizem (kot je razvidno iz ravni protiteles in TSH, pojava celiakije in gol\xc5\xa1e). _NEWLINE_\xc5\xbdenske so bolj verjetno razvijejo hipotiroidizem kot pa mo\xc5\xa1ki. V raziskavah, ki temeljijo na prebivalstvu, so \xc5\xbeenske sedemkrat pogosteje kot mo\xc5\xa1ki imele raven TSH nad 10 mE/l.  2-4% ljudi s podklini\xc4\x8dnim hipotiroidizmom bo letno doletel o\xc4\x8diten hipotiroidizem. Tveganje je ve\xc4\x8dje pri osebah s protitelesi proti \xc5\xa1\xc4\x8ditni\xc4\x8dni peroksidazi.   Ceni se, da podklini\xc4\x8dni hipotiroidizem zadeva pribli\xc5\xbeno 2% otrok; pri odraslih je pogostej\xc5\xa1i pri starej\xc5\xa1ih ljudeh, in pri  belcih.  Pri posameznikih z Downovim sindromom je pogostnost te\xc5\xbeav s \xc5\xa1\xc4\x8ditnico veliko ve\xc4\x8dja, najbolj pogosto gre za hipotiroidizem   in Turnerjev sindrom. _NEWLINE_Zelo hud hipotiroidizem in miksedemska koma sta redka, po oceni naj bi bila verjetnost 0,22 primerov na milijon ljudi letno.  Ve\xc4\x8dina primerov se pojavlja pri \xc5\xbeenskah, starej\xc5\xa1ih od 60 let, \xc4\x8deprav se lahko pripeti v vseh starostnih skupinah. _NEWLINE_Hipotiroidizem je ve\xc4\x8dinoma primaren po naravi. Osrednji /sekundarni hipotiroidizem se pojavlja pri 1: 20.000 do 1: 80.000 prebivalcev ali pribli\xc5\xbeno pri enem na vsakih tiso\xc4\x8d ljudi s hipotiroidizmom.\n_START_SECTION_\nZgodovina\n_START_PARAGRAPH_\nPovezavo med \xc5\xa1\xc4\x8ditnico in miksedemom so ugotovili v poznem 19. stoletju, ko so ljudje in \xc5\xbeivali, ki so jim odstranili \xc5\xa1\xc4\x8ditnico, po presaditvi \xc5\xbeivalskega tkiva \xc5\xa1\xc4\x8ditnice pokazali izbolj\xc5\xa1anje simptomov. Leta 1811 je Bernard Courtois v morskem rastlinju odkril jod, povezavo med u\xc5\xbeivanjem joda in pojavom gol\xc5\xa1e pa je odkril Jean-Fran\xc3\xa7ois Coindet leta 1820. Gaspard Adolphe Chatin je leta 1852 postavil hipotezo, da je endemi\xc4\x8dna gol\xc5\xa1a posledica pomanjkanja joda v prehrani, Eugen Baumann pa je leta 1896 dokazal prisotnost joda v \xc5\xa1\xc4\x8ditni\xc4\x8dnem tkivu. _NEWLINE_Leta 1891 je angle\xc5\xa1ki zdravnik George Redmayne Murray uvedel zdravljenje s podko\xc5\xbeno injiciranim izvle\xc4\x8dkom ov\xc4\x8dje \xc5\xa1\xc4\x8ditnice, ki mu je kmalu sledilo peroralno jemanje.  Leta 1914 so v terapijo uvedli pre\xc4\x8di\xc5\xa1\xc4\x8den tiroksin, v 30-ih letih 19. stoletja pa sinteti\xc4\x8dni tiroksin, vendar se je \xc5\xa1e dalje pogosto uporabljal suhi izvle\xc4\x8dek \xc5\xbeivalske \xc5\xa1\xc4\x8ditnice. Liotironin so razvili leta 1952.\n_START_SECTION_\nDruge \xc5\xbeivali\n_START_PARAGRAPH_\nV veterinarski praksi so psi \xc5\xbeivalska vrsta, ki jo hipotiroidizem najpogosteje prizadene. Ve\xc4\x8dina primerov so posledica primarnega hipotiroidizma, za katerega sta znani dve vrsti: limfocitni tiroiditis, ki je verjetno imunsko pogojen in vodi do uni\xc4\x8denja in fibroze \xc5\xa1\xc4\x8ditnice, in idiopatska atrofija, pri kateri \xc5\xbelezo s\xc4\x8dasoma nadomesti ma\xc5\xa1\xc4\x8dobno tkivo.   Pogosto pride do letargije, nestrpnost za hlad, gibanje, in porasta telesne mase. Poleg tega je pri psih s hipotiroidizmom videti spremembe na ko\xc5\xbei in te\xc5\xbeave s plodnostjo, kot tudi \xc5\xa1tevilne druge simptome.  Pri psih je mogo\xc4\x8de videti znake miksedema, kot so gube v ko\xc5\xbei na \xc4\x8delu; znani so primeri miksedemske kome.  Diagnozo se lahko potrdi s krvnim testom, saj klini\xc4\x8dni vtis lahko vodi do pretirane diagnoze.   Limfocitni tiroiditis je povezan s protitelesi proti tiroglobulinu, \xc4\x8deprav so obi\xc4\x8dajno z napredovanjem bolezni postane nezaznaven.  Zdravi se z dajanjem \xc5\xa1\xc4\x8ditni\xc4\x8dnega hormona. _NEWLINE_Druge vrste so manj pogosto prizadete, med njimi je najti ma\xc4\x8dke in konje, kakor tudi druge ve\xc4\x8dje doma\xc4\x8de \xc5\xbeivali. Pri ma\xc4\x8dkah je hipotiroidizem po navadi posledica drugih oblik zdravljenja, kot recimo operacije ali sevanja. Pri mladih konjih o prirojenem hipotiroidizmu poro\xc4\x8dajo predvsem v zahodni Kanadi in sicer v zvezi s prehrano matere.'